Manastir Tresije

Manastir Tresije je pravoslavni muški manastir koji pripada Eparhiji šumadijskoj Srpske pravoslavne crkve. Manastir je osnovan 1309. godine i u vreme kralja Dragutina. Nalazi se na Kosmaju, blizu današnjeg puta Sopot - Mladenovac, od Sopota je udaljen 6-7 kilometara, a od Mladenovca oko 15. Posvećen je svetim arhangelima Mihailu i Gavrilu. Naziv Tresije je dobio po potoku koji izvire pored manastira. Manastir je rušen i obnavljan više puta. Prva obnova po dolasku Turaka bila je 1709. godine kada ga je obnovilo bratstvo Manastira Rakovica. Srušen je ponovo krajem 18. veka i obnovljen 1936. Tada je počela izgradnja konaka ali je Drugi svetski rat to prekinuo i kasnije je kamen utrošen na izgradnju hotela Hajdučica. Novi konak počet je 14. septembra 1991. kada je osveštan kamen temeljac donet sa Svete gore, koji je položila kneginja Jelisaveta Karađorđević. Pod pokroviteljstvom manastira održavaju se manifestacije Pod lipama manastira Tresije i Dani Milovana Vidakovića. Starešina manastira je arhimandrit Jovan Maričić koji tu živi već šest decenija. On je bio jedinac i sve svoje imanje zaveštao manastiru. Manastir Tresije je svečano 13. i 14. septembra 2009. obeležio sedam vekova postojanja. Reference Vanjske veze Manastir Tresije (zvanična prezentacija) Manastir Tresije (šumadijska eparhija) Manastri Tresije - kosmajsko svetilo (SPC) Arhivirano 2020-08-19 na Wayback Machine-u 700 godina manastira Tresije (SPC) Arhivirano 2015-09-16 na Wayback Machine-u Manastir Tresije (www.manastiri.rs) Arhivirano 2009-02-21 na Wayback Machine-u Manastir Tresije (wikimapia.org)